ขอบสำหรับคำตอบค่ะคุณ แต่อยากถามเพิ่มว่า แล้วต้องทำอย่างไรต่อไปค่ะ เพราะอยากให้รอบเดือนมาค่ะ เพราะมันอึดอัดมากค่ะและรู้สึกกังวลมากค่ะ
สวัสดีค่ะ ตามที่ได้ตอบไปในหัวข้อที่แล้ว"โอกาสตั้งครรภ์ในผู้หญิงอายุ 45 ปีขึ้นไปนั้น มีน้อยกว่า 1% นอกจากนี้ หากได้ตรวจหาการตั้งครรภ์แล้วพบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ ดังนั้นการที่ประจำเดือนไม่มา น่าจะเกิดจาก1. การเข้าสู่วัยใกล้หมดประจำเดือน (perimenopause) ซึ่งคือช่วงวัยที่ผู้หญิงเริ่มมีประจำเดือนมาไม่สม่ำเสมอ หรือ ขาดประจำเดือนมาระยะเวลาหนึ่ง แต่ไม่ถึง 1 ปี ร่วมกับการที่มีอาการผิดปกติ เช่น ร้อนวูบวาบ ช่องคลอดแห้ง นอนไม่หลับ อารมณ์แปรปรวน เป็นต้น โดยจะเริ่มพบได้ตั้งแต่อายุ 40 ปี หลังจากนั้นจะเข้าสู่วัยทองต่อไป2. มีความเครียด การทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วดังนั้น หากประจำเดือนขาดหายไปนาน จึงน่าจะเกิดจากการเข้าสู่วัยใกล้หมดประจำเดือนได้ หากมีอาการต่างๆ ดังที่กล่าวไปร่วมด้วยค่ะ แต่ในบางราย หากมีน้ำหนักตัวมาก อาจไม่มีอาการต่างๆ ที่กล่าวไปก็ได้"ดังนั้น หากเข้าสู่วัยใกล้หมดประจำเดือน ก็จะไม่สามารถทำให้ประจำเดือนมาได้ค่ะ และไม่แนะนำให้ใช้ยาฮอร์โมนหรือยาสตรีใดๆ เพราะหากเข้าสู่วัยใกล้หมดประจำเดือนจริง การใช้ยาฮอร์โมน โดยไม่ได้อยู่ในความดูแลของแพทย์เฉพาะทาง อาจส่งผลอันตรายหากใช้เป็นระยะเวลายาวนานได้ เช่น การเกิดมะเร็งเต้านม มะเร็งเยื่อบุโพรงมดลูก เป็นต้นและหากมีอาการของการเข้าสู่วัยใกล้หมดประจำเดือนต่างๆ ดังที่กล่าวไป และมีผลต่อการใช้ชีวิตประจำวัน อาจไปพบแพทย์เฉพาะทางด้านวัยทอง เพื่อรับยาที่จะช่วยบรรเทาอาการต่างๆ ค่ะ